દિપાવલીના તહેવાર અને મીની વેકેશન દરમિયાન દેશ અને વિદેશમાંથી અંબાજી દર્શનાર્થે આવતા શ્રધ્ધાળુઓ માટે અંબાજી ભોજનાલય ખાતે વિશિષ્ટ રીતે ભોજન વ્યવસ્થા ઉપલબ્ધ કરવામાં આવી છે. જ્યાં છ દિવસ દરમિયાન ભોજન સાથે છ જાતની વિવિધ મિષ્ઠાનની વાનગી શ્રધ્ધાળુઓને પિરસવામાં આવશે. દિપાવલીનો તહેવાર નૂતનવર્ષ અને મિનિ વેકેશનના સુભગ સમન્વય દરમિયાન યાત્રાધામ અંબાજીમાં દેશ અને વિદેશના શ્રધ્ધાળુઓ – યાત્રિકો લાખ્ખોની સંખ્યામાં મા અંબાના દર્શનાર્થે આવે છે.